JUMAL KÕNELEB
Tere tulemast jälle meiega õpetussarja "Jumal kõneleb".
Jumal kõneleb mitmel moel. Kõige selgemini ja puhtamalt oma Sõnas.
Selle saatesarja mõte on, et sinagi õpiksid kuulama Jumala häält
oma elus ja argipäevas. Õpiksid Teda paremini tundma.
Oleme juba mitmes osas rääkinud tervenemisest. Täna jätkame seda.
Jumal tahab meid tõesti tervendada. Kui oled hetkel valudes või haige,
tahame sulle kinnitada seda tõde, mida Piibel selgelt õpetab.
Kui oleme haiged, tahab Jumal tervendada!
Miks? Sest Ta on hea Jumal.
Samamoodi nagu ükski lapsevanem, isa või ema ei taha, et laps oleks
haige, veel vähem Jumal, Taevaisa, kelle headus on täiuslik.
Ta ei taha, et keegi oleks haige. Tal on hea tahe ja see ilmneb
selgelt Tema Sõnas.
Kui võtame vastu Jeesuse oma ellu ja Jumal saab me elus tõeliseks,
siis me ei võta vastu üksnes Teda.
Jeesus ütleb: "Mina seisan teie südameukse taga ja koputan.
Kui keegi avab ukse, siis ma tulen ja söön teiega õhtust."
Ta seisab meie elu ukse taga, koputab ja ootab, et me avaks Talle
oma südameukse. Siis tuleb mu ellu lisaks Issandale ka kõik see, mis
Ta on, mida Ta oskab, kõik see, mida Ta tahab teha.
Samamoodi nagu 2000 a tagasi, kui Ta käis maa peal.
Samad asjad.
Piibel ütleb, et Jeesus Krsitus on sama eile, täna ja igavesti.
Temaga koos tuleb mu ellu kõik see, mis Ta on:
tervis, rahu, armastus, rõõm, vägi, hoolitsus.
Võime julgelt avada oma südameukse ja võtta vastu Jeesuse,
Kõneleva Jumala, koos kõigega, mida Ta tahab tuua meie argipäeva.
Näiteks tervise.
Luuka15:31 ütleb Jeesus: "Tema vastas temale: "Laps, sina oled ikka
minu juures ja kõik, mis on minu, on sinu!"
Kõik, mis on Jumala oma, on ka minu oma!
Ta tahab selle anda mulle - kogu oma kuningriigi!
Selle kohta on mitmeid arvamusi.
Kas Jumal tahab tervendada, või on haigus hoopis Jumala tahe?
On väga oluline, et oma arvamust kujundades toetuksid mitte oma
kogemustele ega teiste juttudele, vaid sellele, mida Sõna ütleb.
Piiblit lugedes näeme, et Jeesus oli täiuslik Jumala kuju.
Nagu Jeesus oli ja Sõnas esineb, selline ongi Jumal.
Oli, on ja saab olema.
Piiblit ja evangeeliume lugedes näed, et kõik haiged, kes tulid
Jeesuse juurde, said terveks. Ta tervendas kõik.
Mitte ühelgi juhul ei öelnud Ta, et Isa tahe ei ole tervendada,
peaksid veidi kannatama ja õppima selle kaudu.
Jeesus ei öelnud kunagi nii!
Ta tervendas kõik haiged, näidates sellega selgelt Jumala tahet.
Jumala tahe on tervendada haiged.
"Shalom" on heebreakeelne sõna, mida Piiblis palju esineb,
nii Vanas kui Uues Testamendis.
Näiteks kui Jeesus tuli jüngrite juurde, siis Ta ütles:"Shalom!"
"Rahu olgu teile!"
Vaatasin netist, Wikipediast, mida Shalom tähendab.
Mida Jeesus soovib jüngreile, st. meile? Vaadake, mis ma leidsin:
Shalom tähendab teadagi "rahu", selle variandiga oleme harjunud.
Aga see tähendab ka "täielikkus", "täius", "terviklikkus", "heaolu",
"ohutus", "midagi ei puudu", "miski pole katki".
Jeesus ei soovi meile üksnes rahu, vaid täielikkust, täiuslikkust,
terviklikkust, heaolu, ohutust.
Ta tahab, et meil läheks tervenisti hästi.
Et meil läheks kõigil elualadel hästi.
Nagu Johannes ütleb, rääkides, mida tema ja teised jüngrid on õppinud -
Jumalas pole mingit pimedust. Ta on üleni valgus.
Ta tahab sulle ja mulle ja meile üksnes head.
Tekib küsimus: Kust need haigused siis tulevad?
Maailm on haigusi täis. Kes teab, mitu miljonit inimest on praegugi
kodus haige või haiglas. Kust see kõik on pärit?
Kui see ei tule Jumalalt ja pole Jumala tahe, et oleksime haiged -
Ta on olemas, Ta on siin minuga koos kogu aeg, -
siis miks on olemas haigused? Miks kristlased haigestuvad?
Kui oleme võtnud vastu Jeesuse, kes ei soovi, et me haiged oleks,
nagu loeme Piiblist - miks ja kust see haigus siis tuleb?
Ja nagu oleme alati teinud - otsime siit vastuse.
On väga oluline, et me otsime siit, mitte kusagilt mujalt.
Piibel selgitab end ise üsna ladusalt.
Ei pea kusagilt kaugemalt otsima. Piiblis leidub selline kirjakoht:
Johannese 10:10:"Varas ei tule muu pärast, kui varastama ja tapma ning
hukkama. Mina olen tulnud, et neil oleks elu ja kõike ülirohkesti!"
Oled vast sama meelt, et haigus on varastamine, tapmine ja hävitamine?
Igalt kannatajalt varastab haigus aega, vabadust
raha, rõõmu, jõudu ja sageli isegi elu. See tapab.
Huvitaval kombel väidetakse, et haigus on õnnistus...
Jeesus:"Mina olen tulnud, et neil oleks elu ja kõike ülirohkesti!"
Selles kirjakohas vastandab Ta kogu pimeduse - varastamise ja
tapmise - sellele, mille jaoks Tema on tulnud.
Tema ei tulnud varastama, tapma ega hukkama.
Tema tuli, et meil oleks elu ja üliküllus!
Nagu ütlesid ja Piibel kirjutab: Jeesus on meile toonud kõik,
mida eluks ja jumalakartuseks vajatakse.
Ta on toonud meile ainult head! Kes siis on see varas?
Kes on pimedusevürst? See on saatan.
Haigused ja see, mis toob meie ellu pimedust, ei ole Jumalast.
Loeksin Apostlite teod 10:38; "Te teate, kuidas Jumal Jeesuse
Naatsaretist oli võidnud Püha Vaimu ja väega ja kuidas tema käis mööda
maad ja tegi head.." - Ta käis ringi ja tegi head, mitte paha. Lihtne.
"Tegi head ning parandas kõiki, kellede üle kurat oli saanud
võimuse - nii on kirjas- sest Jumal oli temaga."
See, et haigused ei kuulu Jumala esialgse plaani juurde, on näha
sellest, et neid ponud enne pattulangemist ja neid ei saa
olema ka Taevas.
Kui jüngrid palusid, et Issand õpetaks neid palvetama, ütles Ta:
"Sinu tahtmine sündigu, nagu Taevas, nõnda ka maa peal!"
Ta tahab, et Isa tahe sünniks siin maa peal, minu ihus, siin argielus;
täna nii, nagu Taevas. Jeesus tuli tegema Isa tahet.
Ta näitas, milline see on, tervendades kõik haiged.
Johannese10:11 jätkab Jeesus: "Mina olen hea karjane."
Ta on hea karjane! "Hea karjane jätab oma elu lammaste eest!"
Ta ei tulnud meid tapma ega hukkama,
vaid Tema ise annab elu meie eest.
Ta on hea karjane. See on ju võimas uudis!
Isegi kui keegi mõtleks, milline vaenlane ja varas on saatan,
on see siiski hea uudis! Sest kui oleks Jumala tahe,
et olen haige, siis see oleks ju hirmus! Poleks mingit võimalust!
Kui sooviksin teha Jumala tahtmist, järgin ja armastan Teda,
miks ma siis läheks arsti juurde? Loogiline oleks vapralt kannatada
ja õppida oma õppetükk. Ma ei püüakski terveks saada.
Kui see tuleks Jumalalt ja oleks mingi õnnistus.
Siis oleks ju lausa vale püüda terveks saada! Loogiline!
Kui see aga pole Jumalalt, siis - halleluuja! Jumal on minu poolt,
Ta tahab mind aidata, tahab tervendada.
Arstid on Jumala poolel, kõik, kes mingil viisil tervist edendavad,
on Jumala poolel.
Kui haige mõtleb, et haigus on Jumalast, siis pole tal mingit
jõudu sellele vastu panna. See oleks vastuolus.
Oleksime sel juhul eriti kehvas seisus, keegi ei kaitseks meid.
Ja meil ei saaks olla ka usku, kui me ei teaks, mis on Jumala tahe.
Usk algab Jumala tahte tundmisest.
Pead teadma, mis on Jumala tahe seoses haigustega ja tervenemisega
enne, kui sul saab olla usku tervenemisesse.
Lähtekoht on nii oluline.
See ei tähenda, et kõik haigused oleks hingevaenlase rünnakud
või needuse tagajärg.
Mõnikord põhjustame ise haigusi.
Alati ei saa öelda, et see oli vaenlase needus.
Võime ise liigse stressi, vale toitumise või mõnel muul moel
põhjustada omale vastuvõtlikkust haigustele.
Lähtekoht on siiski see, et haigused ei ole Jumalast ega ole Jumala tahe.
See on oluline.
Sellest saab usk alguse, kui mõistan, et Jumal on minu poolel.
Kui haigused pole Temast, siis võin saada usku tervenemisse.
See maailm on üsna segamini, on saastunud,
me sööme igasuguseid lisaaineid.
Kogu aeg. Elame maailmas, mis ei soodusta meie tervist.
On hea teada, et taeva ja maa Looja on minu poolel!
Ta tahab, et oleksin terve! Ta tahab õpetada mind, kuidas
saada terveks ja püsida tervena. Tema on minu poolel!
Ja edasi minnes on meil võit! - Oota, ära veel mine selle juurde!
Tahan öelda enne, et mitmed ehmuvad, kui räägitakse saatanast.
See hirmus olend! Tõde on, et ta on olemas. Üks piiskop ütles hästi:
"Ma usun, et saatan on olemas, aga ma ei usu teda!"
Ta on vale isa ja teda ei tasu kunagi uskuda. Aga ta on olemas.
Mõnel on vale arusaam, et saatan ja Jumal on võrdväärsed.
See on täiesti vale! Jumal on Kõikvõimas.
Jumal on taeva ja maa Looja. Saatan on vaimolend, kes on loodud.
Nad pole mingil juhul võrdsed võitlusvastased.
Jesaja 14:16-17 öeldakse saatana kohta: "Kes sind nägid, silmitsevad
sind, vaatlevad sind üksisilmi: "Kas see on mees, kes pani maa värisema,
kuningriigid vabisema, kes tegi ilmamaa kõrve sarnaseks ja kiskus
maha selle linnad, kes oma vange ei lasknud koju?"
Ka inglid imestavad: kas see ongi? Ta pole ju ise tugev ega vägev,
vaid tema vägevus on vales. Ta jätab mulje, et on vägev
ja kui seda usume, siis langeme kergesti tema pettustesse.
Jumalaga võrreldes pole tal mingit võimu meie üle,
Kolossa 2:15..-Anna tuld! -Jeesus "riisus ülemustelt ja võimudelt
relvad ning tegi nad avaliku pilke aluseks,
võidutsedes nende üle Kristuses."
See on üks ülesanne, milleks Jeesus tuli maa peale.
Ta tuli võitma pimeduse vägesid. Ta on riisunud nende relvad ja
võidutsenud nende üle! Neil pole enam mingit võimu!
Kui oleme võtnud imelise Võitja Jeesuse südamesse vastu,
siis on ka meil autoriteet ja vägi. See on väga tähtis.
1 Johannese 3:8 ütleb samuti:"Selleks on Jumala Poeg ilmunud"- kuula!
"et ta tühistaks kuradi teod." Siin ei öelda, et ta vähendab
saatana mõjuvõimu, vaid ta tühistab kuradi teod.
Kui haigused pole Jumalast, vaid on saatana teod, siis Jeesus on tulnud
ka neid tühjaks tegema. Seda Ta näitas siin maa peal olles.
Ta tervendas kõik haiged.
Nagu Joy ütles - kui võtame Jeesuse vastu, siis see, kes on meis,
on suurem kui see, kes on maailmas. Selle maailmas oleva all mõeldakse
saatanat. Jumal meis on suurem! Ta on andnud meile võimu
kõigi vaenlase vägede üle.
Matteuse 28:18 "Jeesus tuli nende juurde ja rääkis nendega ning ütles:
"Minule on antud kõik meelevald taevas ja maa peal."
Filiplastele 2:9:"Seepärast on Jumal tõstnud ta kõrgemaks kõrgest ja
annetanud talle selle nime, mis on üle iga nime, et Jeesuse nimes
nõtkuks iga põlv nii taevas kui maa peal kui maa all, ja et iga keel
tunnistaks: Jeesus Kristus on Issand - Jumala Isa kirkuseks."
Jeesus Kristus on kõrgem kõigist teistest nimedest,
mida mainitakse. Ja Tema nimes on vägi.
Kui kõigist vägedest suurem Jeesus elab meis,
siis on Ta kinkinud meile selle autoriteedi.
Luuka10:19 "Vaata, mina olen andnud teile meelevalla kõndida madude ja
skorpionide peal ja vaenlase kogu väe peal ja miski ei tee
teile iial kahju." Jeesus ütleb seda jüngritele,
aga see kuulub kõigile, kes Teda järgivad ja usuvad.
Meile on antud meelevald vaenlase
vägede üle ja me peaksime seda kasutama.
Meile on antud meelevalt vaenlase üle, kasutades Jeesuse nime.
Meil on tõesti autoriteet.
Luuka10:17: kui Jeesus läkitas jüngrid, kes olid tavalised, nagu
mina ja Jan, siis tulid need seitsekümmend tagasi rõõmuga ja
ütlesid:"Issand, ka kurjad vaimud alistuvad meile sinu nime mõjul!"
Nad rõõmustasid, kuna olid märganud, et kui nad Jeesuse nime kasutasid,
said haiged terveks ja kurjad vaimud lahkusid.
Seetõttu Piibel ütlebki Jaakobuse 4:7 "Alistuge siis Jumalale,
pange vastu kuradile, siis ta põgeneb teie juurest."
1Peetruse 5:9 "Tema vastu seiske kindlalt usus, teades, et neidsamu
kannatusi on pandud kogema kogu kristlaskond maailmas."
Piibel õhutab meid kuradile vastu seisma ja lausa kindlalt usus.
Mul oli sel teemal hea kogemus just selle nädala alguses.
Ärkasin unenäo peale. Unes vestlesin Joyga sellest, et tuleks
veeta aega Issanda ligiolus. Mina vastasin aga:"Praegu pole selleks
aega, praegu tuleb võidelda!" Seejärel ärkasin.
Ärgates tundsin end halvasti. Kurk valutas, palavikutunne oli.
Mõistsin, et uni oli Jumala hoiatus. Nüüd tuleb võidelda!
Teades, et mul on autoriteet vaenlase ja tema toodud haiguse üle,
hakkasin palvetama keeltes ja võitlesin haiguse vastu palves.
Keeltes palvetades ja kuulutades Jeesuse nime ja käskides haigust
lahkuda. Otse öeldes: "Lahku minust Jeesuse nimel!"
Tegin seda umbes 15 minutit ning kõik haiguse sümptomid kadusid.
Kurguvalu läks ära, peavalu lahkus, palavikutunne taandus ja olin terve!
Täiesti terve. Teadsin, et see tõbi oli vaevanud mu sugulasi.
Mõni oli olnud kuu aega voodihaige. Mina tervenesin hetkega.
Ma teadsin tõde. Aga siis! Sa uinusid...
Ma uinusin ja need sümptomid tulid tagasi.
Sümptomid tulid tagasi! See ei lähe alati nii lihtsalt! Ei.
Need tulid tagasi ja ma võitlesin uuesti. Ja need lahkusid taas.
Me võime mõistagi kasutada ka kõiki vahendeid - arstiabi, ravimeid ja
muud, millega haigust tõrjuda. Tol korral aga pääsesin nii,
et seisin sellele kohe alguses vastu.
See oli võimas võit!
Me oleme mitu korda rääkinud, et Jeesus on sama ja tahab tervendada.
Võib-olla on nüüd mõni teist seda proovinud, hakanud lugema Osborni
raamatut ja hakanud seda tõsiselt võtma, et Jeesus tervendab.
Võib-olla polegi see olnud lihtne. Tahamegi öelda, et see on võitlus.
Küsimus on võitlemises, see ei ole alati lihtne. Isegi mitte meile,
kuigi oleme harjutanud juba ligi 20 aastat.
Selles on vaja vastupanu ja veidi vihast otsustuskindlat suhtumist:
"Ei! Tema haavade kaudu ma olen terveks saanud! Jeesus on öelnud,
et Ta tervendab kõik mu haigused!"
Sellest räägime rohkem järgmisel korral.
Aga nüüd palvetame. Palume, et ka sina saaksid julguse hakata
haigusele vastu nii omas elus, kui ka siis, kui su sõbrad või sugulased
on haiged. Seisa sellele vastu! Jumal annab sulle selleks väe ja
sul on meelevald vaenlase vastu ja haiguse vastu.
Tänu Taevaisa, et igaüht, kes nüüd või hiljem saadet vaatab,
võiad Sa usuvaimuga ja annad autoriteedi seista haigusele vastu.
Tänu Issand, et oled andnud väe astuda vaenlasele vastu!
Tänu, et igaüks saab praegu tugevaks usus ja vabaneb.
Me kuulutame vabadust kõigist haigustest Jeesuse nimel!
Taganegu iga valu ja haigus Jeesuse nimel!
Tulgu täielik vabadus just nüüd! Jeesuse nimel! Aamen.
Kui soovid toetada TV7 Eesti kanali tööd, võid toetada meid annetusega.
Saja:Taevas TV7
Swedbank 221048388411 SEB 10220109461019
Pea meeles, et alati kui külvad Jumala töösse, saad ka lõigata.
Ära lihtsalt anneta raha, vaid pea meeles, et see,
mida sa külvad, seda sa ka lõikad. Jumal maksab tagasi igaühele,
kes Tema kuningriiiki investeerib.
Ole õnnistatud!
Swedbank 221048388411 SEB 10220109461019
Tõlge: Meeli Martin